**KA PRADHAN MANTRI KISAN SAMMAN NIDHI (PM KISAN)**

Ki Jingkylli ba kham bunsien halor kane ka skim (lane Frequently Asked Questions)

1. Kaei kata ka Pradhan Mantri Kisan Samman Nidhi ?

Ka Pradhan Mantri Kisan Samman Nidhi (PM-KISAN) kadei ka Skim thymmai jong ka Sorkar Kmie ban ai jingiarap pisa sha baroh ki longing nongrep kiba don jaka lade ha ka Ri khnang ba kin lah ban ioh ban thied ia ki tiar ki tar bad kiwei ki mar kiba donkam ha ka rep ka riang ka jong ki bad kiwei kiwei de ki jingdon kam ha ka iing ka sem. Hapoh kane ka Skim, ia ki sam bad pynpoi ia kane ka jingiarap pisa sha ki nongrep ba dei hok yn bah khlieh da ka Sorkar Kmie ka Ri India.

1. Hato ka ne ka Skim ka dei tang ban ioh tang da kita ki longing nongrep kiba hap ha ka kynhun Small & Marginal Farmers(SMF)?

Em. Ha kaba sdang haba la plie pyrda ia kane ka skim PM KISAN ha ka 24th February, 2019, ki longing nongrep kiba bit ban ioh ia kane ka jingiarap ki la dei tang kita ki longing nongrep kiba hap ha ka kynhun Small & Marginal Farmers ha kaba ka jaka kyllum jong ka longing ka dei ban don haduh 2 hektar. Ia kane ka skim la pynthymmai biang hadien naduh ka 1.6.2019 bad pyniar ia ka jingioh jingiarap sha baroh ki longing nongrep khlem da thew shuh ia ka jaka ba ki don.

1. Kiei ki jingmyntoi na kane ka Skim?

Hapoh kane ka Skim PM KISAN, baroh ki longing nongrep kiba don jaka lade kin ioh ia ka jingiarap pisa kaba long Rs 6000/- shi snem shi longing ia kaba yn siew ha ki lai bynta kata Rs 2000/- shisien ha ki saw bnai.

1. Mynno la pyllait/sdang ia kane ka Skim?

Ia ka Skim PM KISAN la plie pyrda da U Myntri Rangbah duh ka Ri ha ka 24th February, 2019.

1. Naduh ,ymmo kane ka Skim ka la sdang treikam?

Kane ka Skim ka la treikam naduh ka 01.12.2018.

1. Mano ba long kiba bit ban ioh jingiarap ha kan ka Skim?

Baroh ki longing nongrep, kiba don ia ki jaka rep ha ka kyrteng ka jongki ki long kiba bit ban ioh jingiarap hapoh kane ka Skim.

1. Kiba kumno kim lah ban ioh jingiarap ha kane ka skim? (Kiei ki mat ki ba khanglad ban ioh jingiarap hapoh kane ka Skim?

Kine ki kynhun nongrep harum kin ym lah ban ioh ia ka jingiarap hapoh kane ka Skim PM KISAN:

1. Baroh ki trai jaka jong ki skul bah lane ki jaka pyntreikam sorkar.
2. Ki longing nongrep ha kaba ki iwei ne palat na ki dkhot jong ki kiba hap ha kine ki kynhun harum:-
3. Ki dkhot ka longing kiba la ju trei ia ki kam sorkar ne kam thaw ain lane kiba dang trei ia kine ki jait kam.
4. Ki dkhot kiba la ju long lane kiba dang bat ia ki kam myntri ka sorkar/ Myntri sorkar Jylla/ ki myntri ka Lok Sabha/ ki myntri ka Rajya sabha/ ki dkhot ka council thaw ain ka jylla/ kiba pyniaid iaka Municipal/ ki shongkonor jong ka dorbar ka distrik.
5. Baroh kito ki ophisar bad kiba hapoh kiba dang trei lane kiba la shong thait na ki kam ka Sorkar Kmie/ tnat Sorkar Jylla/ ki Ophis/ Ki tnat bapher bapher ka sorkar bad ruh ki jaka treikam ka Sorkar Kmie/ Jylla ki PSE bad ki kiwei de ki ophis/ kynhun treikam ba ia snoh bad ka Sorkar kumjuh ruh ki nongtrei ha ki dorbar shnong ba ioh tulop (Lait noh ki nongtrei kiba hap ha ka Multi Tasking Staff/ Class IV/ Group D).
6. Baroh ki nongtrei ba la shongthait kiba ioh bai bam tymmen kaba Rs 10000/- lane kham bun (Lait noh ki nongtrei kiba hap ha ka Multi Tasking Staff/ Class IV/ Group D).
7. Baroh kito kiba siew ia ka Khajna Income Tax ha ka snem ba la leit.
8. Ki nongtrei kum ki doctor, ki engineer, ki nongiasaid ain/ plidar, ki Chartered Accountant bad ki Architect kiba ia snoh bad ki Kynhun treikam kiba pyniaid kam hapoh jong ki.
9. Katno sien yn ioh ia ka jingiarap ha ka shi snem?

Hapoh ka Skim PM KISAN, baroh ki longing nongrep kiba don jaka lade kin ioh ia ka jing iarap kaba long Rs 6000/- shi snem shi longing ia kaba yn ai ha ki lai sien siew kiba katjuh kata Rs 2000/- ha man ki saw bnai. Ka jingsiew kaba nyngkong eh hapoh kane ka skim ka dei na ka bynta ki bnai 01/12/2018 haduh 31/03/2019, kaba ar na ka bynta 01/04/2019 haduh 31/07/2019, kaba lain a ka bynta 01/08/2019 haduh 31/11/2019 bad kumta ter ter.

1. Hato kito kiba dei ki nongtrei jong ka Sorkar Kmie/ Jylla/ ki PSU/ Ki kynhun lane seng treikam lade etc., kiba don ia ki jaka rep lade ha ka kyrteng ka jong ki ha ki shnong jong ki, ki lah ne em ban ioh jingiarap hapoh kane ka skim?

Em. Baroh kito ki ophisar bad kiba hapoh kiba dang trei lane kiba la shong thait na ki kam ka Sorkar Kmie/ tnat Sorkar Jylla/ ki Ophis/ Ki tnat bapher bapher ka sorkar bad ruh ki jaka treikam ka Sorkar Kmie/ Jylla ki PSE bad ki kiwei de ki ophis/ kynhun treikam ba ia snoh bad ka Sorkar kumjuh ruh ki nongtrei ha ki dorbar shnong ba ioh tulop, kim long kiba bit ban ioh ia ka jingiarap na kane ka skim. Hynrei, wat la katta, kito kiba la shongthait ne dang trei ia ki kam ki ba hap ha ka Multi Tasking Staff(MTS)/ Class IV/ Group D ki lah ban ioh ia kane ka jingiarap hapoh kane ka skim, da kaba peit pat ba kiwei ki dkhot ka longing kim hap hapoh ki kynhun bym bit ban ioh jingiarap.

1. Hato kino kino ki nongrep shi met lane ka longing nongrep kiba don ia ka jaka rep kaba heh kham palat ia ka 2 hektar ki lah ne em ban ioh jingiarap hapoh kane ka skim?

Ho’oid. Ia ki kyndon jong kane ka skim la pynkylla bad la pyniar ha kaba baroh ki longing nongrep ki lah ban ioh jingiarap khlem da thew shuh ia ka jingheh ka jaka.

1. Kan jia aiu lada ki nongioh jingiarap ki ai ia ki jingtip ki ba bakla shaphang jongki ban ioh ia kane ka jingiarap?

Lada jia ba ki jingtip ba la ai ki long kiba bakla, kito ki nongioh jingiarap kin hap ban pynphai lut ia ka pisa iarap ba la ioh ryngkat ki kuna ban shah dain katkum ka ain.

1. Lano ka dei ka tarik kaba khatduh ban jied ia kiba bit/ dei hok ban ioh jingiarap hapoh kane ka Skim?

Ka tarik khatduh ban jied ia kiba dei hok ne ba bit ban ioh ia kane ka jingiarap hapoh kane ka Skim ka dei 01.02.2019 bad yn ym lah shuh ban pynkylla hadien kata na ka bynta ban shah jied ia kiba bit ban ioh jingiarap hapoh kane ka Skim tad haduh 5 snem, lait noh tang ha ba jia ba ki don ki jing pynkylla ia ka dulir nongioh pateng hadien ka jing khlad noh kiba dei trai ia ki jaka.

1. Hato ki jingiarap na kane ka Skim ki lah ne em ban urlong lada jia ba ka jing pynkylla kyrteng ia ki nongioh pateng ia ki jaka rep jong kito ki ba la khlad noh ka jia hadien ka tarik ba khatduh kata ka 01.02.2019?

Ho’oid. Ka Jingiarap na kane ka Skim yn shah ha kum kine ki khep haba ia ka jingpynkylla kyrteng ia ki trai jaka ka jia hadien ka tarik khatduh kata 01.02.2019 ha ba klhad noh ki trai jaka ki ba bit ban ioh.

1. Hato ia ka jing pynkylla kyrteng long trai jaka kaba jia hapdeng jong ka 0.12.2018 bad 31.0.2019 yn khain ne em ha ka jing ioh jing iarap ha kane ka skim?

Lada ka jing pynkylla kyrteng ia ka jing long trai ia ki jaka rep ka jia ha pdeng jong ka 0.12.2018 bad 31.0.2019 na kidaw kum ka jingthied thymmai, lane hiar pateng, lane kylla ka dulir, lane ai sngewbha bad kiwei kiwei, ia ka jingsiew jing iarap ka ba nyngkong (na ka bynta ka snem treikam 2018-19), yn sam katkum ka dor ba iahap haba khein naduh ka sngi ba pynkylla kyrteng haduh ka 3.03.2019 kaykum ka jingsiew ba iahap bad ki 4 bnai ba la pynbeit, da kaba khmih pat ruh ba ki dkhot ka longing ki iahap katkum ki kyndon ba lah ban ioh jingiarap ha kane ka Skim.

1. Hato U/ Ka lok jong kito kiba siew ia ka khajna Income Tax ki lah ne em ban ioh ia kane ka jingiarap na ka ne ka Skim?

Em. Lada mano mano na ka longing ki dei kiba la siew ia ka khajna income tax ha ka snem kaba la leit, kim bit/ kin ym lah ban ioh jingiarap hapoh kane ka Skim.

1. Kaei ka jingmut lane jingpynshai haba ong “Ka Longing” ha kane ka Skim?

Haba ong ka Longing u Nongrep, kane ka thew ia “ka longing kaba don ia ki dkhot kata U Kpa ka iing, ka Kmie bad ki khun kiba dang ap na ki, Kiba don la ka jaka rep katkum ki dulir ne pata jong ka Jylla ba ki don”. Ki ain ne kyndon ba mynta ha ka liang ka jinglong trai jaka yn pyndonkam ha ka ban ithuh ne jied ia ki nongioh jingiarap bad ruh ban ioh khein ia ka jingiarap ban ioh.

1. Ha to uno uno ne kano kano ki bym don ia ka jaka rep ha ka kyrteng jongki hynrei kiba dang iai rep ha ka jaka ba long trai da ki kmie ki kpa lane ki mynshuwa jongki ki lah ne am ban ioh jingiarap na kane ka Skim?

Em. Ka jaka ka dei beit ban long trai da kiba kwah ban ioh jingiarap bad ki kot ki dei ban pynshisha ba ki kyrteng jong ki ki long trai. Lada ia ka jaka la ai pateng ne la ai long trai noh sha u ne ka ba kwah ban ioh jingiarap, namr ka jingioh pateng ne kiwei kiwei, U/Ka ki lah ban ioh ia ka jingiarap na ka ne ka Skim.

1. Hato kino kino ki nongrep kiba rep hynrei ki bym don jaka lade, kum ka nuksa ki nongrep ba shu shim wai ia ka lum, ki lah ne em ban ioh jingiarap hapoh kane ka Skim?

Em. Ka jingdon jaka ne jinglong trai ia ka jaka rep ka dei ka mat ba kongsan eh ban ioh jingiarap na ka ne ka Skim.

1. Kumno yn ithuh bad jied ia ki ba bit ban ioh jingiarap na kane ka Skim ?

Ka jingkitkhlieh ha ka liang ka jing ithuh bad jied ia ki Nongrep ba bit ban ioh ia ka jingiarap hapoh kane ka Skim yn sa khmih bad pyniaid da ka Sorkar jylla/ Union territory(dewlynnong etc). Ki ain bad kyndon ha ka liang ka jinglong trai bad ka rukom buh jingthoh ia ki, kiba dang trei kam mynta ha ki Jylla/ Union territory yn sa pyndonkam ha ka ban jied ia ki ba bit ban ioh jingiarap na ka ne ka Skim.

1. Kiei ki jingtip kiba donkam ban thep ne ai ha ka rynsan PM-KISAN na ka bynta ban ioh jingiarap?

Kine harum ki dei ki jingtip/ ki kot ki slab a donkam ban ai ne pyni da ki nongrep na ka bynta ban ioh pynrung kyrteng hapoh ka Skim PM-KISAN:-

1. Kyrteng, Rta, Kynthei/Shynrang bad Category kata riewlum ne riew thor( SC/ST).
2. U Aadhar Number( lait noh ki nongrep kiba na ki jylla Assam, Meghalaya bad J&K(mynta ki UTs jong ka J&K bad Ladakh), ha kaba ia u Aadhaar Number ym pat lah ban ai lut sha baroh ki nopngshong shnong, na kata ka daw kine ki jylla ki lait na kane ka jingdonkam haduh ka 31 u March, 2020. Ha kine ki jylla/ UTs, ia u Aadhaar Number yn lum na kito ki ba bit ban ioh jingiarap lada ki don ia u bad na ka bynta kiwei pat ki bym pat don ia u, kiwei pat ki kot pynshisha yn donkam ban lum na ka bynta ka jingithuh ia kid a ka Jylla/UTs, ki ba lah ban long- U nombor thep kyrteng sha ka Aadhaar, lane kiwei pat ki kot pynshisha kum ka Driving Licence, Ka card thep vote(EPIC), Ka job card NREGA lane kiwei kiwei pat ki kot ba lah aid a ka Sorkar jylla/ UTs ban pynshisha ia ki.
3. U Account nombor jong ka Bank bad u IFSC code jong ka bank.
4. U Mobile nombor- wat lada um da dei ba pyrkhing ban ai beit, hynrei ka long ka jing bthah ba lada don, ka bha ban ai khnang ban ioh ban pynpoi ia ki jingtip sha ki nongioh jingiarap kham suk.
5. Kumno U ne Ka trai jaka na ka longing nongrep kin tip la ka kyrteng ka jongki ka don ha k thup jong ki ba bit ban ioh jingiarap na kane ka Skim?

Ia ka thup jong ki kyrteng ki nongioh jing iarap na kane ka Skim yn sa pynpaw/ pyntip ha ki Dorbar ki shnong jong ki ban pyntikna ia ka jing long hok bym burieh bad ruh ia ka jingpyntip paidbah. Shuh shuh, Ka Jylla/ UTs kin sa pyntip ia ki nongioh jingiarap lyngba ki jingthoh ha ki SMS lane ki jingpyntip lyngba ka mobail. U/ Ka kin lah ban pyntikna ia ka jingpyntip ba la ioh da kaba rung bad wad jingtip ha ka rynsan farmer Corner jong ka buit PM-KISAN portal ki kor ba mynta.

1. Kiei ki lad ban iarap lada jia ba ka kyrteng ki ba bit ban ioh jhingiarap kam don ha ka thup ba lah pynmih?

Baroh kita ki longing ha kaba ka kyrteng jong ki kam mih lang ryngkat ka thup kiwei kiba ioh, ki lah ban leit kynduh bad ud sha ka District Level Grievance Redressal Monitoring Committee ha ki distrik ki jong ki ban pynrung lang ka kyrteng jong ki. Shuh shuh, ka Sorkar ka lah thaw kyrpang ia ka bynta Farmers’ Corner ha ka rynsan Web Portal PM-KISAN (kompiwtar)- ka www.pmkisan.gov.in ha kaba ki nongrep ki lah ban bsut ia ki jingtip ba donkam lyngba ki ne ki jing pyniasnoh harum:-

1. **Jingpynrung kyrteng thymmai ia ki Nongrep:** Lyngba kane ka jingpynisnoh, ki nongrep ki lah ban ai bad thep ia ki jingtip ki jongki lyngba ki kor kompiwtar bad internet. Ka phom ba don ha kane ka rynsan ka don ia ki bynta ba donkam ban pyndap bad iateh soskular ban bit ban ioh ia kane ka jingiarap. Mar syn dep pyndap bad phah ia kane ka phom, ia ka juh ka jingtip bad yn sa phah sha ki State Nodal Officer(SNO) lane ki ophisar ba dei khmih ia kane khnang ban ioh ban pynshisha. U SNO mar syn ioh un sa pynshisha ia baroh ki jingtip ba lah dep pyndap bad phah bad hadien kata un sap hah pat ia ki jingtip ba lah pynshisha sha ka rynsan PM-KISAN lyngba ka internet. Hadien kata, ia ki jingtip baroh yn s alum sa lang da ki kor bad yn sa pynbeit ia ki kam kiba ia dei bad ki rukom siew ia ka jingiarap.
2. **Pynbeit ia ki jingtip ha u Aadhaar nombor(Edit Aadhaar details):** Ha kane ka jingpyniasnoh, u / ka nongrep ki lah ban pynbeit ia la ka jong ka kyrteng katkum ki jingtip ba lah ai ha u Aadhaar card. Ka kyrteng ba lah dep pynbeit kan sa shat ha ki jingtip ha ka kor hadien ka jing pyntikna/pynshisha.
3. **Ka jingpyniasnoh- Beneficiary status-** Lyngba kane ka jingpyniasnoh, da kaba ai ia u Aadhaar nombor lane u bank account nombor lane u Mobail nombor ba lah register, ki nongrep da lade ki lah ban iohi bad tip ia ki kam ki ba dang iaid ha kaba ia dei bad ka jingai/siew ia ka jingiarap sha ki.
4. Lada jia ba ka jing long trai bad ki dulir jaka jong ki dkhot ka longing ka saphret/ saphriang kylleng ki jaka ha kajuh ka shnong lane ki shnong bapher, lane ki distrik bapher lane ki jylla bapher, kumno yn sam ia ka jingiarap sha kita ki long ing?

Ha kum kita ki khep, kita ki longing kin ioh jingiarap tang na kawei ka jaka ia kaba ki long trai. Ki State Nodal Officer(SNO) kin pyntikna ba kum kita ki longing kim dei ban ioh jingiarap palat ia ka shisien ia kaba ki dei ban ioh.

1. Lada jia ba palat kawei ka longing nongrep ki ia don kyrteng ha ka jinglong trai ia kawei/ kajuh ka jaka, hato baroh kita ki longing kin ia ioh jingiarap na kane ka Skim? Lada ioh, katno ka jingiarap ba duna eh ba kita ki longing ki lah ban ioh na kane ka Skim?

Baroh kum kita ki longing kin ia ioh ia ka jingiarap la ka jong hapoh kane ka Skim tang haduh ka ka dor kaba long Rs 6000/- da kaba khmih ruh pat ia kiwei ki kyndon ban pynlong ki ba bit ban ioh jingiarap hapoh kane ka Skim.

1. Hato ia ka jingiarap pisa hapoh kane ka Skim yn pynrung beit sha ki bank account jong ki nongioh jingiarap?

Hooid. Ia ka jingiarap pisa h kane ka Skim yn pynrung/ thep beit sha ki bank account jong ki nongioh jingiarap.

1. Hato ka long ka ba donkam ia kiba bit ban ioh jingiarap ban ai ia ki jingtip shaphang ki bank account jong ki?

Hooid, ki ba bit ban ioh jingiarap kin hap ban ai ia ki jingtip shaphang ki bank account jongki ryngkat u Aadhaar nombor khnang ba ka jingpynrung ia ka jingiarap pisa ha kane ka Skim yn lah ban thep beit sha ki account jong ki khlem kiwei ki riew pdeng. Yn ym lah ban ai kino kino ki jingiarap lada khlem ai ia ki jingtip shaphang ki bank account jong ki.

1. Hato ka jing ai ia ki jingtip shaphang u Aadhaar kan long ka ba donkam beit ban ioh ia ka jingiarap ha kane ka Skim?

Ia u Aadhaar nombor khlem pynlong u ba donkam beit ban ai na ka bynta ka jingsiew ka ba nyngkong na ka bynta ka por 01.12.2019 haduh ka 3.03.2019, hynrei ka jingdon ia u Aadhaar nombor ka long ka ba donkam na ka bynta ban ioh ia ka jingsiew kaba ar kata na ka bynta ka por 01.04.2019 haduh ka 31.07.2019. Shuh shuh ka jing pyndap jingtip kham bniah shaphang u Aadhaar( Aadhar seeding) jong ki ba ioh jingiarap la pynlong kaba donkam beit na ka bynta ka jingsiew ka ba lai na ka bynta ka por 01.08.2019 bad kumta ter tern a ka bynta ki jingsiew ki ba shakhmat. Ha kine ki khyndiat sngi, ka Sorkar ka la kham pynsynjor ia ki jingai jingtip shaphang u Aadhaar(Aadhaar Seeding) shaduh ka 30.11.2019. Kane ka jingai jingtip khambniah shaphang u Aadhaar (Aadhaar Seeding) kan iai lbteng ban long kaba donkam na ka bynta ban ioh ia ki jingsiew baroh ki ban nang wan bad kan sdang ban long ba donkam beit naduh ka 0.12.2019. Hynrei, ha Assam, Meghalaya bad Jammu & Kashmir, ha kaba ia u Aadhaar ym pat lah ban ai lut sha baroh ki nong shnong shnong, lah kham pynsyn jor shush shuh ia ka jingdonkam Aadhaar haduh ka 31.03.2020.

1. Hato ki Jylla/ UT(dewlynnong bad kiwei de) ki lah ne em ban ai ia ki thup ba tikna jong ki kyrteng kiba ioh ia ka jingiarap na ka ne ka Skim ha ka rynsan PM KISAN Portal kat ki ba nang ioh?

Ho’oid, ki Jylla/ UT(dewlynnong bad kiwei de) ki lah ban ai ia ki thup jong ki kyrteng kiba ioh ia ka jingiarap na ka ne ka Skim kat ki ba la nang dep pynkitkna katkum ki kyndon hakane ka Skim. Ia ki jingiarap yn rai ryntih ha ki por ba lah pynbeit katkum ki jingthoh ba biang na ki Jylla/ UT.

1. Hato ki nongrep kiba im ba sah bad rep ha ki jaka ba dei Sor ki lah ne em bn ioh jingiarap na kane ka Skim?

Ym don ka jing iapher hapdeng ki jaka rep ha sor ne nongkyndong ha kane ka Skim. Baroh ar ki lah ban ioh ia ka jingiarap na kane ka Skim, da kaba khmih pat ba lada ki jaka kiba don ha ki Sor ki long shisha ne em ki ba leh ia ka kam rep.

1. Hato ki jaka ba rit lane ki Micro Landholding ki lah ne em ban ioh ia kane ka Skim?

Ki jaka ba rit bha lane ki Micro Landholding, ha kiba ym lah ban rep, kim long kiba ia hap bad bit hapoh kane ka Skim.

1. Kiei ki lad/ kyndon/ buit ban pynshisha ia ki jingtip/ soskular ba lah ai da ki ba kwah ban ioh ia ka jingiarap?

Ka sorkar Jylla/ UT(dewlynnong bad kiwei de) ki lah ban pynbeit/shna la ki jong ki lad/ kyndon/ buit ban pynshisha ia ki jingtip/soskular ba lah ai da ki ba kwah ban ioh ia ka jingiarap.

1. Kaei ka tarik ba khatduh ha kaba ia khynnah ba rit/Minor yn khein noh kum ki khynnah ba lah samla/ Major ha kane ka Skim?

Ka tarik khatduh ha kaba ia ki khynnah rit/ Minor yn khein noh ki khynnah samla/ Major ka dei 01.02.2019.

1. Ha to ki nongrep ki lah ne em ban pyrshang ioh jingiarap na kane ka Skim na ka bynta ki jaka ki jongki ha kaba ym leh ia ka kam rep?

Em. Lada ia ki jaka rep ym shym la pyndonkam na ka bynta ki kam rep kam riang, yn ym pdiang na ka bynta ban ioh jingiarap na kane ka Skim.

1. Kiei ki rukom pynllait ia ki jingiarap pisa sha ki ba bit ban ioh?
2. La shna kyrpang ia ka rynsan ha ki kor kompiwtar bad ka internet, kaba kyrteng ka [www.pmkisan.gov.in](http://www.pmkisan.gov.in) ha kaba ia ki jingtip ba bniah baroh shaphang ki nongioh jingiarap yn lum bad pyni da ka sorkar Jylla/UT.
3. Ki nongrep kiba bit ban ioh jingiarap ki lah ban aplai lyngba ki nongtrei kam shnong, lane ki nongtrei kiba dei khmih ia ka tnat Khajna/ revenue, lane ki ophisar/seng kiba dei khmih bad ai lang ia ki ki kot ki sla bad ki jingtip ba donkam sha ki.
4. Ki ophisar kiba dei khmih ha ki Block/ distrik ki lum ia kita ki jingtip baroh, bad ki sa pynpoi pat sha U/Ka ba dei khmih ha ka Jylla( State Nodal Officer).
5. Ki Stae Nodal Officer (SNO) lane ki ba dei khmih ia ka Jylla ha kane ka Skim ki pyntikna pat ia baroh ki jingtip ba lah ioh pdiang bad ki s alum bad pynshat ia ki kat kiba la nang dep ha ka rynsan PM KISAN Portal.
6. Ki jinglum jingtip shaphang ki ban ioh jingiarap ia kiba lah dep pynbeit da ki SNO ki hap ban iaid shuh shuh lyngba kiwei pat ki kyndon jingpynshisha da ka National lnformatics Centre (NlC), ka Public Finance Management System (PFMS) bad da ki Bank.
7. Katkum ki jingtip ba lah dep pynshisha/pyntikna, ki SNO ki sa thoh ia ka jingkyrpad ban pyllait ia ka pisa ba donkam/Request For Transfer(RFT) ka ban kynthup ia ka katno ngut ki nongioh jingiarap bad ka pisa ba kyllum na ka bynta kata ka kynhun ka ban ioh bad ki sa pynrung pat sha ka rynsan Portal.
8. Katkum ka RFT, ka PFMS ka ai ia ka jingthoh phah pyllait pisa/ Fund Transfer Order(FTO).
9. Katkum ka FTO, ka that treikam sorkar jong ka rep ka riang bad na ka bynta u nongrep (Department of Agriculture, Cooperation & Farmers Welfare) ka ai ia ka jingthoh pyllait pisa ba lah mang na ka bynta ka tyngka ba lah kdew ha ka FTO.
10. Ia ka pisa ki sa pyllait ne thep sha ki bank account jong ki nongioh jingiarap, kaba jia ha ki bank jong ki nongioh bynta, lyngba ka bank jong ka tnat sorkar bad ka bank ka ba dei khmih na ka bynta ka sorkar Jylla/UT da kaba pyndonkam ia ka rynsan PFMS. Ka bank jong ki nongioh jingiarap ka lah ban long ka Schedule bank, Ka Post Office, ka Bank Nongkyndong, Ka Cooperative Bank lane kiwei pat. Ia ka jing pyllait pisa ha ki bank lyngba kita kiei kiei baroh la pynbeit/pyniaid bad khmih bishar bha ka National Payment Corporation of lndia (NPCI).
11. Lada ki nongrep ba lah rejistar ha kane ka Skim kim ioh ia ka bhah jingiarap ha man ki 4 bnai ba la pynbeit na kino kino ki daw, hato ki lah ne em ban ioh pat ia ka juh ka jingiarap kham hadien?

Ho’oid. Kito ki ba dei ban ioh jingiarap ia kiba ia ka kyrteng jongki la pynmih ha ka rynsan PM KISAN Portal da ka sorkar Jylla/UT ha ki 4 bnai bnai ba la pynbeit, kin ioh ia ka jingiarap na ka bynta kata ka por ba lah pynbeit ka ban treikam naduh ka sngi ba sdang kita ki 4 bnai. Lada kim ioh ia kata ka bhah jingiarap kaba dei na ka bynta kita ki 4 bnai bad ruh kiwei pat ki bhah na kino kino ki daw, lait noh tang lada la kyntait ia ki namar kim lah pynbiang ia ki kyndon, Ki dei hok ban ioh ia ka jingiarap na ka bynta ki bhah baroh ki ba sah hadien ba la lah ban weng noh ia ki daw ba pynsuki ia ka jingpyllait jingiarap. Kum ka nuksa, lada ia ka kyrteng jong kino kino ki nongrep ki ba bit ban ioh jingiarap la pynmih ha ka rynsan PM KISAN Portal da ka sorkar Jylla/ UT na ka bynta ka bhah 4 bnai jong ki bnai December, 2018 haduh u March, 2019, u/ka dei ban ioh ia ka bhah jingiarap ba dei naduh u December, 2018 haduh u March, 2019, bad kumjuh ia baroh ki bhah ba bud ba dei ban ioh. Shuh shuh, lada ia ka kyrteng jong kino kino ki nongrep ki ba bit ban ioh jingiarap la pynmih ha ka rynsan PM KISAN Portal na ka bynta ka bhah 4 bnai jong ki bnai April – July, 2019, u/ka dei ban ioh ia ka bhah jingiarap ba dei naduh April haduh July, 2019, bad kumjuh ia baroh ki bhah ba bud ba dei ban ioh.

Shibun na ki nong ioh jingiarap, ki ba la ioh bhah jingiarap na ka bynta ki bhah December, 2018 – March, 2018 bad April-July, 2019, ki khlem ioh ia ka bhah jingiarap ka ba dei na ka bynta ki bnai August haduh November, 2019. Ka daw ba suki/ pynslem ia kane ka jingpyllait jingiarap na ka bynta ki bnai August haduh November, 2019 ka dei namar ka jingdonkam ba kongsan ban ai jingpyntip ba kham bniah shaphang u Aadhaar(Aadhaar Seeded Data) jong ki ba bit ban ioh jingiarap ba la pynbeit na ka bynta ka bhah August haduh November, 2019 bad ki bhah ba bud. Kane ka kam ban ai jingpyntip ba kham bniah shaphang u Aadhaar(Aadhaar Seeded Data) jong ki ba bit ban ioh jingiarap ba la pynbeit ym shym la lah ban pynbiang da ki sorkar Jylla/UT. Na kata ka daw, ka Sorkar Kmie ka la ai lad ia kane ka kam ban pyndep haduh ka 30th November, 2019. Ki sorkar Jylla/ UT ki dei ban pyndep ia kane kam na ka bynta baroh 100 na ka 100 jong ki ba bit ban ioh jingiarap khatduh ha ka 30th November, 2019, khnang ba ki ba bit ban ioh jingiarap kin lah ban ioh ia ka bhah jingiarap ka ba dei na ka bynta December, 2019 haduh March, 2020 bad ki bhah ba bud nangta shakhmat. Ki ba bit ban ioh jingiarap ha ki jylla Assam, Meghalaya bad J&K (mynta kiba long UT jong ka J&K bad Ladaakh), ki lait na ki kam baroh kiba ia dei bad donkam bad u Aadhaar haduh ka 31st March, 2020, ha kaba haduh kata ka por kine ki jylla ruh ki dei ban pynbiang ia kane ka juh ka jingdonkam shaphang u Aadhaar na ka bynta baroh ki nongrep kiba dei hok ban ioh jingiarap bad ruh ia ka jing leh ia ka Aadhaar Seeding hapoh kane ka Skim.